Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan työterveys- ja työturvallisuusviraston talousarvion toteuttamisesta varainhoitovuonna 2008



Virallinen lehti nro L 252 , 25/09/2010 s. 188 - 190



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan työterveys- ja työturvallisuusviraston talousarvion toteuttamisesta varainhoitovuonna 2008 EUROOPAN PARLAMENTTI, joka ottaa huomioon Euroopan työterveys- ja työturvallisuusviraston lopullisen tilinpäätöksen varainhoitovuodelta 2008, ottaa huomioon tilintarkastustuomioistuimen kertomuksen Euroopan työterveys- ja työturvallisuusviraston tilinpäätöksestä varainhoitovuodelta 2008 sekä viraston vastaukset [1], ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon Euroopan työturvallisuus- ja työterveysjärjestön perustamisesta 18. heinäkuuta 1994 annetun neuvoston asetuksen (EY) N:o 2062/94 [3] ja erityisesti sen 14 artiklan, ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0069/2010), A. ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että parlamentti myönsi 23. huhtikuuta 2009 Euroopan työterveys- ja työturvallisuusviraston johtajalle vastuuvapauden viraston talousarvion toteuttamisesta varainhoitovuonna 2007 [5] ja päätökseen liitetyssä päätöslauselmassa se muun muassa pani merkille, että tilintarkastustuomioistuin oli antanut täysin myönteisen tarkastuslausuman eikä ollut esittänyt mitään huomautuksia, 1. on tyytyväinen siihen, että tilintarkastustuomioistuimen mukaan viraston varainhoitovuoden 2008 tilit ovat lailliset ja asianmukaiset; Toiminta 2. antaa virastolle tunnustusta siitä, että se on parantanut varainhoitoaan huomattavasti kolmen viimeksi kuluneen vuoden aikana; kehottaa sitä jatkamaan korkeimpien standardien noudattamista talousarvion suunnittelussa, toteutuksessa ja valvonnassa; 3. antaa virastolle tunnustusta erityisesti yrityksiin kohdistettavan uusia ja kehittyviä riskejä koskevan eurooppalaisen kyselytutkimuksen (ESENER) ensimmäisen ja toisen vaiheen päättämisestä, työterveyteen ja -turvallisuuteen liittyviä taloudellisia kannustimia tarjoavien eurooppalaisten järjestöjen verkoston perustamisesta ja "Terveyttä työpaikalle" 2008–2009 -kampanjaan liittyvän tietokannan perustamisesta riskinarviointiin käytettävissä olevista resursseista; 4. kehottaa virastoa esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella on mahdollisuus arvioida paremmin viraston toimintaa eri vuosina; Viraston hallinto 5. pitää viraston kiinteitä hallintomenoja huomattavan suurina ja huomauttaa, että viraston johtokunnassa on 84 jäsentä ja virasto työllistää 64 henkilöstön jäsentä (varainhoitovuoden 2008 aikana); Seuraavalle varainhoitovuodelle siirretyt toimintamäärärahat 6. panee merkille, että virasto siirsi seuraavalle varainhoitovuodelle 3400000 euroa (eli 44 prosenttia toimintamäärärahoista), joista noin 1000000 euroa koski kokonaan varainhoitovuoteen 2009 liittyviä sitoumuksia; korostaa myös, että tilanne on vuotuisuusperiaatteen vastainen; vaatii sen vuoksi mukauttamaan talousarvioennusteita todellisiin tarpeisiin moitteettoman varainhoidon periaatteen mukaisesti; panee kuitenkin merkille viraston vastauksen, jonka mukaan hankkeet osoittautuivat arvioitua monimutkaisemmiksi ja siksi niiden loppuun saattaminen vei suunniteltua pidemmän ajan; antaa virastolle silti tunnustusta siitä, että se on parantanut toimintamenoja koskevaa seurantaa ja suunnittelua, jotta merkittävät maksusitoumukset eivät kohdistuisi vuoden loppuvaiheeseen; Hankintamenettelyt 7. panee merkille tilintarkastustuomioistuimen havaitseman hankintamenettelyyn liittyvän säännönvastaisuuden (puitesopimuksen käyttö sen enimmäisarvon yli); korostaa erityisesti, että viraston olisi pitänyt käynnistää uusi julkishankintamenettely uutta puitesopimusta varten mahdollisimman pian; panee kuitenkin merkille viraston perustelun, jossa se korostaa, että kyseisen puitesopimuksen jatkokäyttö oli tarpeen, jotta voitiin korvata tukiohjelma vaikuttamatta kielteisesti viraston toimintaan; 8. odottaa viraston korjaavan ongelman, joka liittyy julkisia hankintoja koskevan puitesopimuksen käyttöön sen enimmäisarvon yli, jotta unionin talousarviota koskevaa lainsäädäntöä noudatettaisiin; Henkilöstö 9. toteaa, että vuoden 2008 toimintakertomuksen mukaan virastossa työskenteli vuoden lopussa 64 henkilöstön jäsentä; Sisäinen tarkastus 10. toteaa, että virasto on toteuttanut 19 sisäisen tarkastuksen yksikön vuodesta 2006 alkaen antamista kaikkiaan 33 suosituksesta; huomauttaa, että vielä toteuttamatta olevista 14 suosituksesta 6 katsotaan "erittäin tärkeiksi" ja ne koskevat sidosryhmien odotusten hallinnointia ja tiettyjen sisäisen valvonnan standardien täytäntöönpanoa (esimerkiksi yksittäisiin asiakirjoihin liittyvien ongelmien ratkaiseminen, sisäistä valvontaa koskeva vuosikertomus ja sisäisen valvonnan menettelyjen edistäminen); 11. panee merkille, että vuoden 2008 viimeisellä neljänneksellä tehtiin riskinarviointi, jonka perusteella vahvistettiin tarkastusten painopisteet ja sisäisen tarkastuksen yksikön tarkastussuunnitelma kolmeksi seuraavaksi vuodeksi; 12. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan [6]. [1] EUVL C 304, 15.12.2009, s. 49. [2] EYVL L 248, 16.9.2002, s. 1. [3] EYVL L 216, 20.8.1994, s. 1. [4] EYVL L 357, 31.12.2002, s. 72. [5] EUVL L 255, 26.9.2009, s. 195. [6] Hyväksytyt tekstit, P7_TA(2010)0139. Katso tämän virallisen lehden sivu 241 --------------------------------------------------